Document ID: 32014R0131

KOMISJONI RAKENDUSMÄÄRUS (EL) nr 131/2014,
11. veebruar 2014,
millega muudetakse rakendusmäärust (EL) nr 601/2013, milles käsitletakse koobalt(II)atsetaattetrahüdraadi, koobalt(II)karbonaadi, koobalt(II)hüdroksiidkarbonaadi (2:3) monohüdraadi, koobalt(II)sulfaatheptahüdraadi ja kaetud granuleeritud koobalt(II)hüdroksiidkarbonaadi (2:3) monohüdraadi lubamist söödalisandina
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
ning arvestades järgmist:
(1)
Komisjoni rakendusmäärusega (EL) nr 601/2013 (2) lubati kasutada koobalt(II)atsetaattetrahüdraati, koobalt(II)karbonaati, koobalt(II)hüdroksiidkarbonaadi (2:3) monohüdraati, koobalt(II)sulfaatheptahüdraati ja kaetud granuleeritud koobalt(II)hüdroksiidkarbonaadi (2:3) monohüdraati söödalisandina, mis kuulub kategooriasse „toitainelised lisandid” ja funktsionaalrühma „mikroelementide ühendid”.
(2)
Et lihtsustada lisandi koobalt(II)karbonaat kindlakstegemist, tuleks kemikaal koobalthüdroksiid toimeainete hulgast välja jätta.
(3)
Selguse huvides ja et vältida segadust söödalisandina lubatud seleeniumiühendite identifitseerimisnumbritega, on asjakohane muuta tehniliselt koobaltiühendite identifitseerimisnumbreid.
(4)
Euroopa Toiduohutusamet (edaspidi „amet”) leidis oma 12. juuni 2012. aasta (3) (4) ja 22. mai 2012. aasta (5) arvamustes, et tuleks ette näha konkreetsed meetmed kasutajate kaitseks. Vastavat nõuet, mille kohaselt suure tolmu tekkimise võimalusega ühendid tuleb turustada granuleeritud kujul, võidakse laiendada muudele mitte pulbri kujul ühenditele, ilma et see suurendaks ohtu kasutajatele.
(5)
Kaetud granuleeritud koobalt(II)hüdroksiidkarbonaadi (2:3) monohüdraadi kohta taotluse tegija esitas andmed, põhjendamaks, et kaetud aine on koobalt(II)karbonaat, mitte koobalt(II)hüdroksiidkarbonaadi (2:3) monohüdraat. Pärast ameti eespool osutatud arvamuse (6) aluseks oleva taotlustoimiku kontrollimist näib vajalik muuta vastavalt kõnealuse toote lubade tingimusi.
(6)
Kuna rakendusmäärusega (EL) nr 601/2013 antakse uued load, on komisjoni määruses (EÜ) nr 1334/2003 (7) sisalduvad sätted, mis hõlmavad koobaltatsetaattetrahüdraati, aluselist koobaltkarbonaatmonohüdraati ja koobaltsulfaatheptahüdraati, aegunud ja tuleks välja jätta.
(7)
Kõnealuste muudatuste tulemusena tuleks rakendusmääruses (EL) nr 601/2013 sätestatud üleminekuperioodi pikendada, et võimaldada huvitatud isikutel valmistuda täitma muudatustest tulenevaid nõudeid. Turul on väga palju erinevaid lemmikloomatoite, mis kannavad erimärgistust. Seepärast on asjakohane pikendada kõnealust üleminekuperioodi, et võimaldada asjaomastele söödakäitlejatele sujuv üleminek.
(8)
Seepärast tuleks rakendusmäärust (EL) nr 601/2013 vastavalt muuta.
(9)
Lisaks tuleks kehtestada üleminekuperiood sellistele söödakäitlejatele, kes kohaldasid rakendusmääruse (EL) nr 601/2013 sätteid.
(10)
Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Rakendusmääruse (EL) nr 601/2013 muutmine
Rakendusmäärust (EL) nr 601/2013 muudetakse järgmiselt.
1)
Lisatakse artikkel 1a:
„Artikkel 1a
Komisjoni määruse (EÜ) nr 1334/2003 (8) muudatus
Määruse (EÜ) nr 1334/2003 lisast jäetakse elementi E3 koobalt (Co) käsitlevast kandest välja kanded koobaltatsetaattetrahüdraadi, aluselise koobaltkarbonaatmonohüdraadi ja koobaltsulfaatheptahüdraadi kohta.
2)
Artikkel 2 asendatakse järgmisega:
„Artikkel 2
Üleminekumeetmed
Lisas nimetatud aineid, mida on lubatud kasutada direktiivi 70/524/EMÜ kohaselt, ja kõnealuseid aineid sisaldavat sööta, mis on toodetud ja märgistatud enne 4. septembrit 2014 kooskõlas enne 15. juulit 2013 kohaldatavate eeskirjadega, võib jätkuvalt turule viia ja kasutada kuni olemasolevate varude ammendumiseni. Lemmikloomatoitude osas lõpeb esimeses lauses osutatud tootmis- ja märgistamisperiood 4. märtsil 2016.”
3.
Lisa asendatakse käesoleva määruse lisas esitatud tekstiga.
Artikkel 2
Üleminekumeetmed
Lisas nimetatud aineid, mida on lubatud kasutada rakendusmääruse (EL) nr 601/2013 kohaselt, ja kõnealuseid aineid sisaldavat sööta, mis on toodetud ja märgistatud enne 4. septembrit 2014 kooskõlas enne 4. märtsi 2014 kohaldatavate eeskirjadega, võib jätkuvalt turule viia ja kasutada kuni olemasolevate varude ammendumiseni. Lemmikloomatoitude puhul lõpeb esimeses lauses osutatud tootmis- ja märgistamisperiood 4. märtsil 2016.
Artikkel 3
Jõustumine
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 11. veebruar 2014

Labels: 0
3
17
6